עינייך בעיני
הולך אחר עינייך, אל שקט הברכות.; אל הכחול, ירוק. ואל התכלת.; נמלט אל מבטייך. גני המנוחות.; מוצא בהן מסתור וסוד ופלא.; הולך אחר עינייך, רגוע וחכם.; קורא אותך פנים. קורא מעורף.; ושט באישונייך, כמו במי אגם.; כמו במי מפל של סוף החורף.; עינייך בעיני, ראי תהפוכות.; ממך ושוב אליך, אהובה נושמת.; עינייך בעיני בוכות ומחייכות.; ממך ושוב אליך, לבנה ושמש.; עיני בשתי עינייך.; בנמל הבית שוב עוגנות.; הולך אחר עינייך עם חסד נעורים.; עם אהבה ואמונה ונדר.; המשי בריסייך. פנייך החיוורים,; עושים בי מהומות. עושים אי סדר.; הולך אחר עינייך, שנה ועוד שנה,; גם אם הן ישלחו בי אש ורשף.; יוצא בהן לשייט. ברוח משתנה.; נמשך אל המקסם ואל הכשף.; עינייך בעיני...; 